JY LEES NOU Ster van die week: Keir Gilchrist soek weer liefde...
Dié akteur is weer op soek na liefde in die tweede seisoen van die gewilde en bekroonde komediereeks Atypical.
OP DIE KASSIE
Keir (25) speel in die Netflix-reeks Atypical die outistiese tiener Sam Gardner wat sukkel met die hoërskoollewe en meisies.
Hy’t talle dokkies oor dié steuring gekyk en daaroor nagelees ter voorbereiding vir sy rol. Hy’t nie gekyk hoe ander akteurs outistiese karakters speel nie, sê hy. “Ek wou nie per ongeluk herskep wat iemand anders al gedoen het nie.”
The trailer for season 2 of Atypical is out today. Link in bio. @atypicalnetflix @netflix #atypical #atypicalseason2
A post shared by Keir Gilchrist (@keirgilchristofficial) on Aug 20, 2018 at 10:30am PDT
HY ÍS SAM
Die veelsydige akteur, wat deesdae in Los Angeles woon, sê hy identifiseer hom soms met Sam. “Ek het ook op skool soos ’n buitestander gevoel. Dit was natuurlik om ander redes, maar ek kon my met daardie gevoel vereenselwig.”
A post shared by Keir Gilchrist (@keirgilchristofficial) on Aug 14, 2018 at 10:14am PDT
Hy het in drie lande grootgeword. Keir is in die Britse hoofstad, Londen, gebore en het later met sy Kanadese ouers, Catherine en Ian, en kleinboet, Evan (21), in Boston, Massachusetts, in Amerika gebly voor hulle die Kanadese stad Toronto hul tuiste gemaak het. Evan is ’n akteur nes sy ouboet.
A post shared by Keir Gilchrist (@keirgilchristofficial) on Dec 7, 2015 at 11:00am PST
IN DEPRESSIE SE GREEP
Hy het voorheen al tieners met geestesprobleme gespeel. Hieronder is sy karakter Marshall Gregson in die komediedramareeks United States of Tara.
Hy sukkel soms self met angstigheid. “Dis nie nou so erg nie, maar dit was in die verlede en dit is steeds ’n alledaagse ding vir my. Ek het terapeute gespreek en baie gedoen om te kom waar ek nou is – om soggens te kan opstaan en funksioneer.”
Turned 25 today. Tomorrow my episode of Room 104 "The Red Tent" premieres on HBO. Got to work with my favorite directing team Anna Boden and Ryan Fleck for the first time since we did It's Kind Of A Funny Story when I was 17. Very excited for everyone to see what we did. #room104 #hbo
A post shared by Keir Gilchrist (@keirgilchristofficial) on Sep 28, 2017 at 3:29pm PDT
DIE TONEELSPEELGOGGA BYT
Hy’t in sy kinderjare begin toneelspeel nadat sy dramajuffrou hom oortuig het om ’n professionele akteur te word. Hy’t toe by die Annex Children’s Theatre in Education-teaterskool in Toronto aangesluit.
Sy eerste groot rol was as Josh McKellar in die sitkom van 2007 The Winner.
One of the only times anyone will ever catch me wearing a tie. I hate them.
A post shared by Keir Gilchrist (@keirgilchristofficial) on Nov 30, 2016 at 11:53am PST
Die tweede seisoen van Atypical is nou op Netflix beskikbaar. In dié seisoen besluit Sam om sy voorkoms te verander.
Bronne: WMagazine.com, I-D.Vice.com, Interviewmagazine.com
Meer oor: netflix| kyk| televisiereeks| tieners| akteur